## **Referat fra styremøte for Norsk engelsksetterklubb på Nordfjeld 08-10/02 2019**

## Tilstede: Øystein Heggelund Dahl (leder), Iver Melby (nestleder), Stein Martinsen (styremedlem),

## Øivind Skurdal (styremedlem), Terje Strickert Samdal (styremedlem), Solveig Gonsholt (varamedlem)

Forfall: Dag Kleven

Referent: Terje Strickert Samdal

**01/19 Innkalling**

Det var ingen merknader til innkallingen.

Vedtak: Innkallingen ble godkjent.

**02/19 Referat forrige styremøte**

Det var ingen merknader til referat fra forrige styremøte 22.10.2018.

Vedtak: Referat fra forrige styremøte ble godkjent

**03/19 Sponsorsituasjonen ved Stein**

Stein redegjorde for status, og påpeker at markedet for sponsing fortsatt oppleves som utfordrende. Det er en målsetting å finne noen flere sponsorer samt utvikle eksisterende, og Stein prioriterer dette arbeidet framover.

Styret diskuterte videre hvordan vi best mulig profilerer våre sponsorer på sosiale medier. Stein utarbeider nye retningslinjer for hvordan vi profilerer sponsorer på hjemmesider og sosiale medier på våre ulike arrangement. Styret er svært tilfreds med våre sponsorer, og takker for viktige bidrag til klubben i 2018.

Vedtak: Styret tok status til etterretning.

**04/19 Økonomi – regnskap 2018 ved Terje**

Foreløpig regnskap for 2018 ble gjennomgått, og indikerer et solid overskudd.

Vedtak: Styret tok økonomisk status til etterretning.

**05/19 Planlegge arbeid med NESK Årsrapport og årets generalforsamling ved Øystein**

Øystein redegjorde for alle aktuelle tidsfrister og ansvarsfordeling i fbm. ferdigstillelse av NESK Årsberetning.

Vedtak: 28. februar ble satt som frist for innsendelse av bidrag til årsberetning,

**06/19 Status for HD og NKK's HD indeks ved Birgit**

Birgit redegjorde innledningsvis hvordan det nedsatte NKK-utvalget har arbeidet med prosjektet. Det ble sendt ut en spørreundersøkelse til flere raseklubber som screener HD, og denne viste at klubbene bl.a. er opptatt av tilliten til veterinærene, indeks-resultater og hvordan dette skal brukes i avlsarbeidet. Sluttrapporten, når den ganske snart er helt ferdig, vil inneholde 2 deler; 1) prosjektets hovedfokus og 2) utfyllende bakgrunnsstoff. Rapporten er omfattende, og skal videre legges fram for hovedstyret i NKK, og senere gjøres tilgjengelig på NKK’s hjemmesider. Birgit tror at rapporten vil gi en god oppsummering av HD-programmet under norske forhold. NESK er særlig opptatt av en god validering av HD-indeksen, og vil foreslå for FKF at det avsettes midler i NKK for å prioritere å utvikle en modell som validerer HD-indeksen til nytte for alle raseklubber.

Vedtak: Styret tok status til etterretning.

**07/19 Sammensetning av avlsrådet og innføring av åremålsperiode ved Øystein**

Styret diskuterte behovet for å styrke kapasiteten og kartlegge kompetansebehovet i avlsrådet.

Vedtak: Styret avklarer med avlsrådet behovet for å styrke kapasiteten framover og kontakter aktuelle kandidater.

**08/19 Revisjon av NESK-lover iht. ny lovmal NKK/FKF ved Øystein**

NESK er forpliktet til å endre sine lover i hht. NKK/FKF’s lovmal. Øystein presenterte et forslag til nye lover for NESK. Forslaget vil legges frem for FKF før det behandles på generalforsamlingen 2019.

Vedtak: Styret godkjente forslaget, og disse vil bli behandlet på generalforsamlingen i april 2019.

**09/19 Medlemsverving i 2019 ved Øystein**

Medlemssituasjon på starten av 2019 er positiv sammenlignet med samme periode i fjor. Styret har også i 2018 jobbet målrettet for å øke medlemsmassen, og dette arbeidet vurderes som vellykket. For å opprettholde den positive medlemsutviklingen i 2019 vil styret gjennomføre aktiviteter for å verve nye medlemmer og beholde eksisterende.

Vedtak: Styret tok status til etterretning, og tiltak for verving av nye medlemmer i NESK effektueres.

**10/19 Ansvarlig for NESK-kalender, redaktør Fuglehunden og AR-sekretær**

Styret har mottatt signaler om at vi i løpet av året må finne ny redaktør til våre sider i FH, og vi vil utlyse denne stillingen. Styret diskuterte også AR-sekretærens rolle. Styret vil også avklare ansvaret for neste års NESK-kalender.

Vedtak: Styret tok status til etterretning.

**11/19 Status for NESK Aktiviteter i 2019**

Terje orienterte om status for NESK vinterprøve i Tydal hvor påmelding er startet hvor terreng og innkvartering er booket. Dette vil være en liten prøve med 3 kvalitetspartier begge dager, og planleggingen er i god rute.

Øivind orienterte om status for NESK høstprøve i Gudbrandsdalen hvor både overnatting og terreng er bestilt.

Høstprøve Hjerkinn - vi arrangerer siste helgen på Kongsvold, og Stein bekrefter at arrangementet er i rute.

NESK sommersamling i Femunden og planleggingen er i rute

Camp Villmark er i rute.

Fellesutstillingen og Spesialen i Oslo/Sømådalen - Iver orienterte om at det er søkt om avholdelse fram til 2020 og at arrangementene er i rute.

Vedtak: Styret tok status til etterretning.

**12/19 Ansvar for leder i Fuglehunden for de neste 6 numrene**

3/19 Øystein

4/19 Øivind

5/19 Nytt styremedlem

6/12 Iver

1/20 Nytt styremedlem

2/20 Stein

Vedtak: Styret vedtok plan for ledere de neste 6 numrene

**13/19 NESK sine nettsider og nettsatsning**

Øivind orienterte om besøket på våre nye hjemmesider som var opp i 140’ i 2018 herav 34’ unike besøk. Vi har per i dag 3173 følgere på Facebook. Styret synes at besøket samlet er meget tilfredsstillende, og Øivind påpeker samtidig at klubben har et større potensiale for å øke omsetning bl.a. i vår egen nettbutikk med å lage kampanjer og utbytte trafikken vi allerede har. Styret diskuterte muligheten for å etablere en resultatbørs hvor medlemmer kan laste opp bilde og tekst når de har fått premie uansett valør.

Vedtak: Styret er positiv til å videreutvikle våre hjemmesider og sette av midler til dette i budsjett.

**14/19 Saker fra avlsråd og felles saker**

* Årets hund – revisjon av kriterier

Avlsrådet presenterte forslag til nye kriterier for Årets hunder for bl.a. å samordne disse med endringer i regelverket for høystatusløp for unghunder. Det ble besluttet å fjerne kravene til helse, men opprettholde kravet til gemytt ved kåring av årets hunder både på utstillinger og jaktprøver.

* Uønsket adferd – registrering og tilgjengeliggjøring

Avlsrådet og styret vedtok å legge ut opplysninger i om uønsket adferd i NESK-basen fortløpende i merknadsfeltet/ Fri tekst når anmerkningen er utvetydig beskrevet i prosadelen i dommerkritikken.

Vedtak: Styret vedtok forslag fra AR vedr. årets hunder og gemytt

**15/19 DK status ved Iver**

Iver redegjorde for aktivitetsnivået over hele landet som vurderes som meget bra i de aller fleste områder. Det er utnevnt 2 DK flere plasser for å styrke den lokale jobbingen, og styret opplever at det er høstet gode erfaringer med dette. DK’ene har også gode erfaringer med utstrakt samarbeid med lokale klubber om aktiviteter som gir klubben nye medlemmer.

Vedtak: Styret tok status til etterretning.

**16/19 Behov for styreforsikring ved Stein**

Stein orienterte om styrets ansvar i NESK, og Stein utreder saken videre herunder å innhente tilbud på slik forsikring.

Vedtak: Styret tok status til etterretning

**17/19 Budsjett 2019 ved Terje**

Budsjett for 2019 behandlet.

Vedtak: Styret vedtok budsjett som legges fram på generalforsamlingen.

**18/19 Styrerepresentasjon på hovedarrangement ved Iver**

Styret har som målsetting å være tilstede på alle våre større arrangement, og avtaler hvem som deltar.

Vedtak: Styret tok status til etterretning

**19/19 Innkommet post ved Øystein**

Styret gikk gjennom innkommet post.

**20/19 Eventuelt**

Det er behov for å bestille flere NESK-ryper til premier, og Øystein kontakter Dorthe for å undersøke hva det vil koste å produsere nye ryper.

Klubben har behov for å etablere et elektronisk arkiv slik at klubbens løpende dokumenter og historie kan lagres på en betryggende metode.

Vedtak: Vi oppretter en Dropbox løsning for styret, og avlsrådet har allerede etablert forannevnte løsning.

Styremøtet ble avsluttet 10.2. kl 13